Abigail Johnson

**Abigail Pierrepont Johnson** (talaffuzi: Ebigeyl Payrrepont Jonson; 1961-yil 19-dekabrda tugʻilgan) — amerikalik milliarder tadbirkor ayol va *Fidelity Investments* koʻp millatli moliyaviy xizmatlar korporatsiyasi asoschisi marhum Edward Crosby Johnson IIning nabirasi. 2014-yildan beri Johnson Amerikaning Fidelity Investments (FMR) investitsiya kompaniyasi prezidenti va bosh ijrochi direktori (bosh direktori) hamda uning sobiq xalqaro investitsiya shoʻba korxonasi Fidelity International (FIL) kompaniyasining raisi hisoblanadi. Fidelity kompaniyasiga uning bobosi Edward Crosby Johnson II asos solgan. Otasi Edward Crosby „Ned“ Johnson III 2022-yil mart oyida vafot etgunga qadar FMRning faxriy raisi boʻlib qoldi. 2013-yil mart oyi holatiga koʻra, Johnson oilasi xususiy kompaniyaning 49 % ulushiga egalik qilgan, Abigail Johnsonning oʻzi esa 24,5 % ulushga ega.

2016-yil noyabr oyida Johnson rais etib tayinlandi va bosh direktor hamda prezident lavozimlarini saqlab qoldi. Bu unga butun dunyo bo‘ylab 45 000 xodimga ega bo‘lgan Fidelity kompaniyasini to‘liq nazorat qilish imkoniyatini berdi. Johnsonning boyligi taxminan 22,6 milliard dollarni tashkil etadi va bu uni dunyodagi eng badavlat ayollardan biriga aylantiradi. U 2016-yilda *[[Forbes jurnalining Dunyoning eng qudratli ayollari roʻyxati|Forbes]]* jurnalining *Amerikaning 50 ta eng yirik shaharlaridagi eng boy odami* roʻyxatiga kiritilgan va 2021-yilda ''Dunyoning eng qudratli ayollari'' roʻyxatida oltinchi oʻrinni egallagan. U 2020-yilda Massachusetsdagi eng boy odam edi.

## Taʼlimi
Johnson Massachusetsning Kembrij shahridagi Buckingham Browne & Nichols School xususiy maktabida oʻqigan va keyin 1984-yilda William Smith kollejini sanʼat tarixi boʻyicha bakalavr darajasi bilan tamomlagan. Abigail turmush oʻrtogʻi bilan uchrashgan Booz Allen Hamiltonda maslahatchi boʻlib ishlaganidan soʻng, Harvard biznes maktabida MBA (Biznes boshqaruvi magistri) darajasini olgan.

## Fidelity Investmentsdagi faoliyati
1988-yilda Harvard biznes maktabini tamomlagandan soʻng, Johnson bobosi Edward Johnson II 1946-yilda asos solgan va otasi Edward Johnson III oʻsha paytda bosh direktor boʻlgan Fidelity Investments kompaniyasida faoliyat boshladi. U bu yerda analitik va portfel menejeri sifatida ish boshlagan. 2001-yilda u Fidelity Asset Management prezidenti lavozimiga koʻtarildi. Johnson bu lavozimda ishlab yurgan paytida otasining biznes qarorlari borasidagi kelishmovchiliklar sababli uni bosh direktor vazifasidan chetlashtirish uchun ovoz berishni uyushtirmoqchi bo‘ldi, biroq bu urinishi muvaffaqiyatsiz yakunlandi. 2005-yilda u chakana savdo, ish joyi va institutsional biznes boʻlimi boshligʻi boʻldi. Abigail 2012-yilda Fidelity Investments prezidenti etib tayinlangan. 2014-yilda u bosh direktor, 2016-yilda esa rais boʻlgan. 2018-yilda Johnson Fidelityda kriptovalyuta investitsiyalarini joriy etdi, bu institutsional investorlarga Bitcoin va Ether bilan savdo qilish imkoniyatini yaratdi.

2015-yilda Johnson AQSh Prezidentligiga nomzodini qoʻygan Jeb Bushga 2,700 dollar xayriya qildi, bu saylovoldi tashviqoti uchun qonuniy ruxsat etilgan maksimal miqdor edi.

## Mukofotlar va eʼtirof
Johnson Kapital bozorlarini tartibga solish qoʻmitasi aʼzosi, shuningdek, Qimmatli qogʻozlar sanoati va moliya bozorlari assotsiatsiyasi (SIFMA) hamda Massachusets texnologiya instituti (MIT) direktorlar kengashi aʼzosi sifatida ishlagan. U Moliyaviy xizmatlar forumi kengashida xizmat qilgan birinchi va yagona ayoldir.

Forbes Johnsonni bir necha yillardan beri ''Dunyoning eng qudratli ayollari'' qatoriga kiritib keladi:

## Manbalar